**DĖL NEVYRIAUSYBINIŲ ORGANIZACIJŲ FINANSAVIMO POLITIKOS APRAŠO PATVIRTINIMO**

2020 m. spalio 30 d Nr. TS-

Rokiškis

 Vadovaudamasi Lietuvos Respublikos vietos savivaldos įstatymo 16 straipsnio 4 dalimi, Lietuvos Respublikos nevyriausybinių organizacijų plėtros įstatymo 6 straipsnio 5 dalies 2 punktu, atsižvelgdama į Rokiškio rajono savivaldybės nevyriausybinių organizacijų tarybos 2020 m. spalio 20 d. sprendimą (protokolo Nr. 6), Rokiškio rajono savivaldybės taryba n u s p r e n d ž i a:

Patvirtinti Rokiškio nevyriausybinių organizacijų finansavimo politikos aprašą (priedas).

Šis sprendimas per vieną mėnesį gali būti skundžiamas Regionų apygardos administracinio

teismo Panevėžio rūmams (Respublikos g. 62, Panevėžys) Lietuvos Respublikos administracinių

bylų teisenos įstatymo nustatyta tvarka.

Savivaldybės meras Ramūnas Godeliauskas

Gediminas Kriovė

Rokiškio rajono savivaldybės tarybai

**DĖL NEVYRIAUSYBINIŲ ORGANIZACIJŲ FINANSAVIMO POLITIKOS APRAŠO PATVIRTINIMO AIŠKINAMASIS RAŠTAS**

2020-10-30

Rokiškis

**Parengto sprendimo projekto tikslai ir uždaviniai.** Šiuo sprendimo projektu siūloma patvirtinti nevyriausybinių organizacijų finansavimo politikos aprašą.

**Šiuo metu esantis teisinis reglamentavimas.** Lietuvos Respublikos vietos savivaldos įstatymo 16 straipsnio 4 dalis, Lietuvos Respublikos nevyriausybinių organizacijų plėtros įstatymo 6 straipsnio 5 dalis.

**Sprendimo projekto esmė.** Šis aprašas nurodo nevyriausybinių organizacijų finansavimo kriterijus, finansuotinas sritis, finansavimo intensyvumą, už finansavimo priemonės įgyvendinimą atsakingą savivaldybės skyrių, konkurso kvietimo laiką ir nuorodą į konkrečios programos finansavimo tvarkos aprašą

  **Galimos pasekmės, priėmus siūlomą tarybos sprendimo projektą:**

 **teigiamos** – bus laikomasi teisės aktuose nustatytų nuostatų;

 **neigiamos** – nėra.

 **Kokia sprendimo nauda Rokiškio rajono gyventojams.** Rokiškio rajono savivaldybės teritorijoje veikiančios nevyriausybinės organizacijos viename apraše suras pagrindinę informaciją apie savivaldybėje veikiančias finansavimo priemones skirtas nevyriausybinėms organizacijoms.

 **Finansavimo šaltiniai ir lėšų poreikis.** Sprendimui įgyvendinti lėšų nereikės.

 **Suderinamumas su Lietuvos Respublikos galiojančiais teisės norminiais aktais.** Projektas neprieštarauja galiojantiems teisės aktams.

Jaunimo reikalų koordinatorius

 vyr. specialistas Gediminas Kriovė